পূজ্য বনভন্তে আমাদের এই দুর্লভ মহাকল্যাণমিত্রটি উচাহ্লাপ্রমুখ কিছু বিপথগামী ভিক্ষুর কর্মকা- নিয়ে মাঝে মধ্যে কথা বলতেন। ফলে তারা বনভন্তের প্রতি ক্রোধান্বিত হয়ে কেউ বনভন্তেকে বনের পশুদের সাথে তুলনা করে জনসমাবেশে বক্তব্য রাখেন, কেউ ‘বারো বেশি, না তেরো বেশি’ এই নামে পুস্তিকা বিলি করেন। আর এখন তেমন ভিক্ষুরাই সোচ্চার হয়ে বলছেন, “বনভন্তে ছিলেন পঁচা মাছ। আর তোমরা বড়–য়ারা তাঁকে অর্হৎ বলে বিশ্বাস করে এতদিন পর্যন্ত তাঁর পেছনে খুব দৌঁড়াচ্ছ। মাছের পঁচন রোধে যেমন ফরমালিন দিতে হয়, বনভন্তের শিষ্যরাও তাই ফরমালিন প্রয়োগ করে গুরুর মরদেহ রক্ষায় কোমর বেঁধেছে। আমি বহু পূর্বেই তোমাদের বলিনি, বাংলাদেশে কোনো অর্হৎ নেই। অর্হৎ আছেন শুধু বার্মায়। অর্হতের দেহ কোনোদিন পঁচন লাগে না। বনভন্তের শিষ্যরা কোনোদিন তার দেহ পোড়াবে না। কারণ, এই দেহ পোড়ালে কখনো সেই দেহের অস্থি অর্হতের ধাতুরূপ গ্রহণ করবে না। আর তখন আবারো প্রামাণিত হবে যে, বনভন্তে কখনো অর্হৎ ছিলেন না।’